ונתנה תוקף
ונתנה תוקף קדושת היום; כי הוא נורא ואיום.; ובו תנשא מלכותך,; ויכון בחסד כסאך,; ותשב עליו באמת.; אמת כי אתה הוא דיין; ומוכיח ויודע ועד; וכותב וחותם וסופר ומונה,; ותזכור כל הנשכחות; ותפתח את ספר הזכרונות,; ומאליו יקרא,; וחותם יד כל אדם בו.; ובשופר גדול יתקע; וקול דממה דקה ישמע; ומלאכים יחפזון; וחיל ורעדה יאחזון; ויאמרו: "הנה יום הדין; לפקוד על צבא-מרום בדין" -; כי לא יזכו בעיניך בדין.; וכל באי עולם יעברון; לפניך כבני מרון,; כבקרת רועה עדרו,; מעביר צאנו תחת שבטו,; כן תעביר ותספור ותמנה; ותפקוד נפש כל חי,; ותחתוך קצבה לכל בריה,; ותכתוב את גזר דינם.; בראש השנה יכתבון; ובצום יום כיפור יחתמון:; כמה יעברון וכמה יבראון; מי יחיה ומי ימות; מי בקצו ומי לא בקצו; מי במים ומי באש; מי בחרב ומי בחיה; מי ברעש ומי במגיפה; מי ינוח ומי ינוע; מי יישקט ומי ייטרף; מי ישלו ומי יתייסר; מי ירום ומי יישפל; מי ייעשר ומי יעני:; ותשובה ותפילה וצדקה; מעבירין את רוע הגזירה!; (...) אמת כי אתה יוצרם; ויודע יצרם; כי הם בשר ודם:; אדם יסודו מעפר; וסופו לעפר,; בנפשו יביא לחמו,; משול כחרס הנשבר; כחציר יבש וכציץ נובל; כצל עובר וכענן כלה; וכרוח נושבת וכאבק פורח; וכחלום יעוף!; ואתה הוא מלך, אל חי וקיים.; 